Jakob Kuus

Jakob Kuus (3. juuli 1876 Palupera vald, Tartumaa – 27. mai 1934 TallinnÜhe töömehe kurb elusaatus. Uudisleht, 2. juuni 1934, nr. 103, lk. 5.) oli Eesti politseinik.

Jakob Kuus teenis aastail 1895–1917 Venemaa keisririigi politseis Tartus, Riias ja Tallinnas, alates 1916. aastast oli ta Tallinna kriminaalpolitsei ülem. 

Alates 1. maist 1919 oli ta Eesti kriminaalmiilitsa ülem. 28. novembril 1919 nimetas Vabariigi Valitsus ta Kohtuministeeriumi Kriminaalpolitsei Peavalitsuse ülema kohusetäitjaks, 2. juulil 1924 Siseministeeriumi Politsei Peavalitsuse ülema abiks, 1926. aastal Politseimuuseumi juhataja kohustetäitjaks ja 1. aprillil 1927 Viljandi kriminaalkomissariksIII. Nimetused., Riigi Teataja, nr. 53, 31 mai 1927. 10. juunil 1931 Jakob Kuus haigestus (ajuverevalum). 

23. juunil 1931 algatas Viljandi-Pärnu rahukogu prokurör tema vastu süüasja omastamise pärast, ta võeti vahi alla ja paigutati Viljandi vangimajja. 1. juulil 1931 vabastati ta teenistusest parandamatu haiguse tõttu pensionile mineku puhul.

Jakob Kuus suri 27. mail 1934 Seevaldi vaimuhaiglas Tallinnas ja maeti 31. mail Rahumäe kalmistule.

 Viited 

Kategooria:Eesti politseinikud
Kategooria:Vene Eestimaa kubermangu koosseis
Kategooria:Rahumäe kalmistule maetud
Kategooria:Sündinud 1876
Kategooria:Surnud 1934